Andrea Ehrig-Mitscherlich
Store norske leksikon,Sport og spill,Øvrig vintersport,Skøytesport
Andrea Ehrig-Mitscherlich er en tysk tidligere skøyteløper som representerte DDR. Hun konkurrerte under navnet Andrea Schöne-Mitscherlich i årene 1980–1985, deretter Andrea Ehrig.
Ehrig-Mitscherlich vant 7 olympiske medaljer i perioden 1976–1988. Hun ble olympisk mester på 3000 meter i 1984, da hun også tok OL-sølv på 1000 meter og 1500 meter. Videre tok hun OL-sølv på 3000 meter og 5000 meter i 1988, og OL-bronse på 1500 meter. Dessuten tok hun OL-sølv på 3000 meter i 1976.Hun ble verdensmester allround 2 ganger (1983, 1985) og europamester allround 5 ganger (1983, 1985–1988). Hun tok 4 VM-sølv (1982, 1984, 1986–1987). I VM i 1985 og EM i 1987 og 1988 vant hun alle de fire distansene. Sesongen 1985/1986 vant hun den første verdenscupen sammenlagt på 3000/5000 meter. Verdensrekorder Ehrig-Mitscherlich satte i alt 9 verdensrekorder: 1500 meter (1), 3000 meter (1), 5000 meter (5) og sammenlagt (2). Personlige rekorder 40,71 (500 meter) 1.19,32 (1 000 meter) 2.01,00 (1 500 meter) 4.12,09 (3 000 meter) 7.17,12 (5 000 meter) Les mer i Store norske leksikon skøyteidrett